ระเบียบเทศบาลตำบลบ้านบึงระเบียบเทศบาลตำบลบ้านบึงว่าด้วยข้อมูลข่าวสารของราชการพ.ศ.๒๕๔๒[๑] เพื่อให้การบริหาร การจัดระบบ การขอ การอนุญาตและการบริหารข้อมูลข่าวสารของราชการที่อยู่ในความรับผิดชอบของเทศบาลตำบลบ้านบึงเป็นไปด้วยความเรียบร้อย รวดเร็ว และมีประสิทธิภาพถูกต้องตามกฎหมายและระเบียบของราชการเทศบาลตำบลบ้านบึงจึงออกระเบียบไว้ ดังต่อไปนี้ข้อ ๑ระเบียบนี้เรียกว่า ระเบียบเทศบาลตำบลบ้านบึงว่าด้วยข้อมูลข่าวสารของราชการ พ.ศ. ๒๕๔๒ข้อ ๒ระเบียบนี้ให้ใช้บังคับตั้งแต่วันประกาศเป็นต้นไปข้อ ๓บรรดาระเบียบ ข้อบังคับและคำสั่งอื่นใดของเทศบาลตำบลบ้านบึงในส่วนที่กำหนดไว้แล้วในระเบียบนี้หรือซึ่งขัดหรือแย้งกับระเบียบให้ใช้ระเบียบนี้แทนข้อ ๔ระเบียบนี้ให้ใช้บังคับแก่พนักงานเทศบาลลูกจ้าง และผู้ซึ่งมาช่วยปฏิบัติงานของเทศบาลตำบลบ้านบึงข้อ ๕ในระเบียบนี้ข้อมูลข่าวสาร หมายความว่าสิ่งที่สื่อความหมายให้รู้เรื่องราว ข้อเท็จจริง ข้อมูลหรือสิ่งใด ๆ ตามกฎหมายว่าด้วยข้อมูลข่าวสารของราชการอยู่ในความรับผิดชอบของเทศบาลตำบลบ้านบึงข้อมูลข่าวสารของราชการ หมายความว่าข้อมูลข่าวสารที่อยู่ในความครอบครอง หรือควบคุมดูแลของเทศบาลตำบลบ้านบึง ไม่ว่าจะเป็นข้อมูลข่าวสารเกี่ยวกับการดำเนินงานของรัฐหรือข้อมูลข่าวสารเกี่ยวกับเอกชนข้อมูลข่าวสารส่วนบุคคล หมายความว่าข้อมูลข่าวสารเกี่ยวกับสิ่งเฉพาะตัวของบุคคล เช่น การศึกษา ฐานะการเงินประวัติสุขภาพ ประวัติอาชญากรรม หรือประวัติการทำงาน บรรดาที่มีชื่อของผู้นั้นหรือมีเลขหมายรหัส หรือสิ่งบอกลักษณะอื่นที่ทำให้รู้ตัวผู้นั้นได้ เช่นลายพิมพ์นิ้วมือแผ่นบันทึกลักษณะเสียงของคนหรือรูปถ่ายและให้หมายความรวมถึงข้อมูลข่าวสารเกี่ยวกับสิ่งเฉพาะตัวของผู้ที่ถึงแก่กรรมแล้วด้วยส่วนราชการ หมายความว่ากระทรวง ทบวง กรม และให้หมายความรวมถึงรัฐวิสาหกิจหน่วยงานปกครองท้องถิ่นหรือองค์กรของรัฐเจ้าหน้าที่ประสานงาน หมายความว่าผู้ซึ่งปฏิบัติงานให้แก่เทศบาลตำบลบ้านบึงคณะกรรมการ หมายความว่าคณะกรรมการบริหารข้อมูลข่าวสารเทศบาลตำบลบ้านบึงคนต่างด้าว หมายความว่าบุคคลธรรมดาที่ไม่มีสัญชาติไทยและไม่มีถิ่นที่อยู่ในประเทศไทยและรวมถึงนิติบุคคลด้วยข้อ ๖ให้นายกเทศมนตรีตำบลบ้านบึงรักษาการให้เป็นไปตามระเบียบนี้และให้มีอำนาจตีความและวินิจฉัยปัญหาเกี่ยวกับการปฏิบัติตามระเบียบนี้ในกรณีที่ไม่สามารถปฏิบัติตามระเบียบนี้ได้ให้นายกเทศมนตรีตำบลบ้านบึงมีอำนาจวินิจฉัยสั่งการตามที่เห็นสมควรหมวด๑คณะกรรมการบริหารข้อมูลข่าวสาร ข้อ ๗ให้มี คณะกรรมการบริหารข้อมูลข่าวสารเทศบาลตำบลบ้านบึงเรียกโดยย่อว่า กบท. ประกอบด้วยนายกเทศมนตรีเป็นประธาน เทศมนตรีเป็นรองประธาน ปลัดเทศบาล รองปลัดเทศบาล หัวหน้าส่วนราชการหัวหน้างานนิติการ เป็นกรรมการ ให้หัวหน้าสำนักปลัดเทศบาลเป็นกรรมการและเลขานุการหัวหน้างานธุรการ สำนักปลัดเทศบาล เป็นกรรมการและผู้ช่วยเลขานุการข้อ ๘ให้ กบท.มีอำนาจและหน้าที่ดังต่อไปนี้(๑) เสนอนโยบายหรือมาตรการเกี่ยวกับการบริหาร การจัดระบบการขอการอนุญาตและการบริการข้อมูลข่าวสาร(๒)ให้คำแนะนำหรือเสนอความเห็นเกี่ยวกับข้อมูลข่าวสารที่ลงพิมพ์ในราชกิจจานุเบกษา รวมทั้งการจัดพิมพ์และการเผยแพร่(๓)ให้คำแนะนำหรือเสนอความเห็นเกี่ยวกับหลักเกณฑ์การพิจารณาประเภทข้อมูลข่าวสารที่ไม่ต้องเปิดเผยหรือข้อมูลข่าวสารที่เป็นความลับของทางราชการ(๔)ให้คำแนะนำหรือเสนอความเห็นเกี่ยวกับการจัดทำและปรับปรุงข้อมูลข่าวสารตามระเบียบสำนักนายกรัฐมนตรีว่าด้วยงานสารบรรณหรือข้อมูลข่าวสารอื่นที่เป็นประโยชน์ต่อราชการ(๕)ให้คำแนะนำหรือเสนอความเห็นเกี่ยวกับเชื่อมโยงข้อมูลข่าวสารกับส่วนราชการและเอกชน(๖)ให้คำแนะนำหรือเสนอความเห็นในกรณีที่มีปัญหาและอุปสรรคเกี่ยวกับการดำเนินการตามระเบียบนี้(๗) เชิญบุคคลใด ๆมาสอบถามหรือให้ชี้แจงแสดงความเห็นเกี่ยวกับข้อมูลข่าวสารข้อ ๙การประชุม กบท.ต้องมีกรรมการมาประชุมไม่น้อยกว่ากึ่งหนึ่งของกรรมการทั้งหมดจึงเป็นองค์ประชุมถ้าประธานกรรมการหรือรองประธานกรรมการไม่มาประชุมหรือไม่อยู่ในที่ประชุมให้กรรมการที่มาประชุมเลือกกรรมการคนหนึ่งเป็นประธานในที่ประชุมการวินิจฉัยชี้ขาดของที่ประชุมให้ถือเสียงข้างมากกรรมการคนหนึ่งให้มีเสียงหนึ่งในการลงคะแนน ถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดหมวด๒การจัดระบบข้อมูลข่าวสาร ข้อ ๑๐ให้หน่วยงานในเทศบาลตำบลบ้านบึงจัดประเภทข้อมูลข่าวสารที่อยู่ในความรับผิดชอบให้เป็นไปตามกฎหมายว่าด้วยข้อมูลข่าวสารของราชการกฎหมายอื่นและระเบียบของราชการข้อ ๑๑ในการดำเนินงานตามข้อ ๑๐ให้หน่วยงานในเทศบาลตำบลบ้านบึงจัดให้มีเจ้าหน้าที่เพื่อควบคุมดูแล ตรวจสอบติดตามและประสานงานในการดำเนินงานดังกล่าวให้เป็นไปด้วยความเรียบร้อยหมวด๓การขอข้อมูลข่าวสารและการอนุญาต ข้อ ๑๒ให้ส่วนราชการข้าราชการพนักงานหรือลูกจ้างของส่วนราชการหรือบุคคลที่ประสงค์จะเข้าตรวจดูศึกษาค้นคว้าหรือขอสำเนาข้อมูลข่าวสาร ทำหนังสือหรือยื่นคำขอเป็นลายลักษณ์อักษร พร้อมทั้งแสดงเหตุผลและความจำเป็นต่อนายกเทศมนตรีตำบลบ้านบึงหรือผู้มีอำนาจอนุญาตสำหรับกรณีจำเป็นหรือเร่งด่วนเจ้าหน้าที่ประสานงานอาจขอด้วยวาจาหรือทางโทรสารก็ได้โดยให้แจ้งชื่อตำแหน่งและที่อยู่ของผู้ขอด้วยการขอข้อมูลข่าวสารและการอนุญาตให้เป็นไปตามหลักเกณฑ์ท้ายระเบียบนี้ข้อ ๑๓การขอข้อมูลข่าวสารตามหมายเรียกพยานเอกสารของศาลให้นำเสนอนายกเทศมนตรีหรือเทศมนตรีผู้ได้รับมอบหมายพิจารณาอนุญาตและให้พนักงานเทศบาลผู้รับผิดชอบตั้งแต่ระดับ ๓ ขึ้นไป เป็นผู้รับรองสำเนาข้อมูลข่าวสารข้อ ๑๔ข้อมูลข่าวสารใด หากมีกฎหมายระเบียบอื่นหรือมติคณะรัฐมนตรีกำหนดวิธีปฏิบัติเกี่ยวกับข้อมูลข่าวสารนั้นไว้เป็นพิเศษการขอข้อมูลข่าวสารและการอนุญาตจะต้องปฏิบัติตามกฎหมายระเบียบหรือมติคณะรัฐมนตรีดังกล่าวด้วยหมวด๔การบริการข้อมูลข่าวสาร ข้อ ๑๕ให้หน่วยงานในเทศบาลตำบลบ้านบึงรวบรวมจัดเตรียมและจัดให้มีข้อมูลข่าวสารที่ดำเนินการเสร็จแล้วและอยู่ในความรับผิดชอบเพื่อเผยแพร่ขาย จำหน่าย จ่ายแจกตรวจดูและศึกษาค้นคว้าตลอดจนจัดหาและจัดทำสำเนาข้อมูลข่าวสารดังกล่าวตามกฎหมายว่าด้วยข้อมูลข่าวสารของราชการการบริการข้อมูลข่าวสารนอกจากที่กล่าวในวรรคหนึ่งให้เป็นไปตามคำแนะนำหรือความเห็นของ กบท.ข้อ ๑๖ข้อมูลข่าวสารที่อยู่ระหว่างดำเนินการให้ถือปฏิบัติตามข้อ๑๕ โดยอนุโลม เว้นแต่เป็นเรื่องลับตามระเบียบว่าด้วยการรักษาความปลอดภัยแห่งชาติพ.ศ. ๒๕๑๗ หรือระเบียบที่คณะรัฐมนตรีกำหนดว่าด้วยการรักษาความลับของราชการหรือเป็นเรื่องที่ไม่ต้องเปิดเผยตามกฎหมายว่าด้วยข้อมูลข่าวสารของราชการหรือที่ผู้มีอำนาจอนุญาตตามข้อ ๑๒ เห็นว่าเป็นเรื่องที่ไม่ต้องเปิดเผยข้อ ๑๗ข้อมูลข่าวสารที่มีไว้เพื่อขายหรือจำหน่ายให้คิดค่าใช้จ่ายต่าง ๆ ตามหลักเกณฑ์ที่ กบท. กำหนดข้อ ๑๘การเรียกค่าธรรมเนียมการเข้าตรวจดูขอสำเนาหรือขอสำเนาที่มีคำรับรองถูกต้องของข้อมูลข่าวสารให้เป็นไปตามหลักเกณฑ์ที่กบท. กำหนด โดยความเห็นชอบของคณะกรรมการตามกฎหมายว่าด้วยข้อมูลข่าวสารของราชการการรับรองสำเนาข้อมูลข่าวสารตามวรรคหนึ่งให้พนักงานเทศบาลที่รับผิดชอบข้อมูลข่าวสารนั้นตั้งแต่ระดับ ๕หรือเทียบเท่าขึ้นไปเป็นผู้รับรอง โดยลงลายมือชื่อพร้อมทั้งชื่อตัวชื่อสกุลและตำแหน่งตลอดจน วัน เดือน ปี ให้ชัดเจน ทั้งนี้ให้รับรองตามจำนวนที่ผู้ยื่นคำขอขอให้รับรองข้อ ๑๙รายได้จากการขายหรือจำหน่ายข้อมูลข่าวสารตามข้อ ๑๗ และค่าธรรมเนียมตามข้อ ๑๘ ให้ถือเป็นรายได้ของเทศบาลตำบลบ้านบึงข้อ ๒๐การบริการส่งข้อมูลข่าวสารที่เปิดเผยทางโทรสารให้ดำเนินการได้เฉพาะกรณีเร่งด่วนให้คำนึงถึงความสิ้นเปลืองเช่น จำนวนข้อมูลข่าวสาร ระยะเวลาและค่าใช้จ่ายในการส่ง ทั้งนี้ ให้หัวหน้าส่วนราชการเป็นผู้พิจารณาอนุญาตข้อ ๒๑การบริการข้อมูลข่าวสารให้ดำเนินการให้แล้วเสร็จโดยเสร็จทั้งนี้ ให้ถือปฏิบัติตามระเบียบสำนักนายกรัฐมนตรีว่าด้วยการปฏิบัติราชการเพื่อราชการเพื่อประชาชนของหน่วยงานของรัฐ พ.ศ. ๒๕๓๒หมวด๕สถานที่บริการข้อมูลข่าวสาร ข้อ ๒๒ให้หน่วยงานในเทศบาลตำบลบ้านบึงควบคุมดูแลข้อมูลข่าวสารที่อยู่ในความรับผิดชอบให้เป็นไปตามกฎหมายและระเบียบของราชการและจัดสถานที่บริการข้อมูลข่าวสารที่งานธุรการสำนักปลัดเทศบาล เทศบาลตำบลบ้านบึงเป็นสถานที่ติดต่อเพื่อขอรับข้อมูลข่าวสารหรือให้คำแนะนำในการติดต่อกับหน่วยงานของรัฐโดยให้มีหน้าที่เพิ่มเติมดังต่อไปนี้(๑) ให้บริการข้อมูลข่าวสารที่อยู่ระหว่างดำเนินการของหน่วยงานในเทศบาลตำบลบ้านบึงและข้อมูลข่าวสารที่ดำเนินการเสร็จแล้ว(๒)เป็นศูนย์ประสานงานกับหน่วยงานในเทศบาลตำบลบ้านบึง เพื่อให้บริการข้อมูลข่าวสาร(๓) จัดทำประกาศเทศบาลตำบลบ้านบึงกำหนดสถานที่ติดต่อขอรับข้อมูลข่าวสารของ เทศบาลตำบลบ้านบึง เพื่อลงพิมพ์ในราชกิจจานุเบกษาประกาศณ วันที่ ๒๖ มีนาคม พ.ศ. ๒๕๔๒สุรสิตย์กังวลกิจนายกเทศมนตรีตำบลบ้านบึง[เอกสารแนบท้าย]๑. หลักเกณฑ์การขอข้อมูลข่าวสารและการอนุญาตประเภทของข้อมูลข่าวสารผู้ขอ ผู้อนุญาต(ดูข้อมูลจากภาพกฎหมาย)ปริยานุช/ผู้จัดทำ๒๘เมษายน ๒๕๕๒[๑]ราชกิจจานุเบกษา เล่ม ๑๒๖/ตอนที่ ๓๙ ง/หน้า ๔/๙ เมษายน ๒๕๕๒